钦定古今图书集成/明伦汇编/官常典/第734卷 > 黄冔
## 钦定古今图书集成/明伦汇编/官常典/第734卷 > 黄冔

按《元史忠义传》：“冔字殷士，抚州金谿人。博学明经，善
属文，尤长于诗。至正十七年，用左丞相太平奏，授淮
南行省照磨。未行，除国子助教，迁太常博士，转国子
博士，升监丞，擢翰林待制，兼国史院编修官。二十八
年，京城既破，冔叹曰：‘我以儒致身，累蒙国恩，为胄子
师，代言禁林。今纵无我戮，何面目见天下士乎’？遂赴”
井而死，年六十一。有诗文传于世